Wikipedia Zero

Wikipedia Zero er et projekt under Wikimedia Foundation der skal give gratis adgang til Wikipedia på mobiltelefoner, specielt i udviklingslandene. Det skal ske via zero-rating, som betyder at man intet datagebyr betaler til mobilselskabet når man tilgår en bestemt website, i dette tilfælde Wikipedia.

Projektet blev søsat i 2012, og vandt i 2013 SXSW Interactive Award for activism.

Projektets formål er at forøge adgangen til fri viden gennem gratis dataadgang.

Facebook Zero er blevet nævnt som inspiration for Wikipedia Zero.

Historik 

Nedenstående er en udvalgt liste over iværksættelser. For en komplet liste henvises til Wikimedia Foundation: mobile network partners.
 Maj 2012: Malaysia, med Digi Telecommunications
 Juli 26, 2012: Kenya, med Orange S.A.
 Oktober 2012: Thailand, med dtac; Saudi Arabien med Saudi Telecom Company
 Maj 2013: Pakistan, med Mobilink
 Juni 2013: Sri Lanka, med Dialog Axiata
 Oktober 2013: Jordan, med Umniah; Bangladesh, med Banglalink
 April 2014: Kosovo, med IPKO-netværket
 Maj 2014: Nepal, med Ncell og i Kirgisistan med Beeline
 Maj 2014: Nigeria, med Airtel Nigeria 
 Oktober 2014: Ukraine, med Kyivstar
 December 2014: Ghana, med MTN Ghana
 September 2014: Myanmar, med Telenor
 December 2014: Angola, med Unitel S.A.

Modtagelse og betydning 

Chiles Subsecretaria de Telecomunicaciones har bestemt at zero-rating-tjenester som Wikipedia Zero, Facebook Zero, og Google Free Zone, der subsidierer mobildatabrug, er i modstrid med lov om netneutralitet og skal indstille deres praksis pr. 1. juni 2014.

Electronic Frontier Foundation har udtalt, at "selvom de forstår tankegangen bag Wikipedia Zero, er zero-ratede tjenester et farligt kompromis." Accessnow.org og har været mere kritiske, idet de har udtalt, at "Wikimedia har altid været i front, når det gjaldt fri adgang til information, men det er afgørende at beskrive zero-ratingtjenester for det de er: Kortsigtede aftaler der gør stor skade på fremtiden for det åbne internet." Wikimedia Foundations Gayle Karen Young forsvarede programmet overforWashington Post: "Vi har et kompliceret forhold til netneutralitet. Vi tror på netneutralitet i USA" men tilføjer at man må se på Wikipedia Zero i et andet perspektiv i andre lande: "At selvom partnerskaber med teleselskaber udvisker netneutralitet på kort sigt, opfylder det vores målsætning om at tilbyde fri viden til alle."

Hilary Heuler argumenterer for at "for mange vil "zero-rate" programmer begrænse deres online-adgang til internettets sværvægteres "indhegnede haver". For millioner af brugere vil Facebook og Wikipedia blive synonymt med internettet".
 
I 2015 fandt studier der undersøgte hvordan tilsvarende programmer som Facebook Zero havde formet internetbrug i udviklingslandene, at 11% af indonesere som sagde at de brugte Facebook også sagde at de ikke brugte internettet. 65% af nigerianerne og 61% af indoneserne var enige i udsagnet "Facebook er internettet" sammenlignet med kun 5% af amerikanerne.

Se også 
 Facebook Zero
 Google Free Zone
 Internet.org
 Netværksneutralitet

Kilder

Eksterne henvisninger 

 Wikipedia Zero på Wikimedia Foundation
 Official webside 
 Wikimedia blog om Wikipedia Zero

Internet
Zero